Document ID: 32013R1266

REGULAMENTUL DE PUNERE ÎN APLICARE (UE) NR. 1266/2013 AL COMISIEI
din 5 decembrie 2013
de înregistrare a unei denumiri în Registrul denumirilor de origine protejate și al indicațiilor geografice protejate [Holsteiner Tilsiter (IGP)]
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
întrucât:
(1)
Regulamentul (UE) nr. 1151/2012 a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).
(2)
În conformitate cu articolul 6 alineatul (2) din Regulamentul (CE) nr. 510/2006, cererea de înregistrare a denumirii „Holsteiner Tilsiter” depusă de Germania a fost publicată în Jurnalul Oficial al Uniunii Europene (3).
(3)
Asociațiile Dairy Australia Limited, Dairy Companies Association of New Zealand, precum și Consortium for Common Food Names au depus declarații de opoziție cu privire la înregistrare, în conformitate cu articolul 7 alineatul (3) litera (b) din Regulamentul (CE) nr. 510/2006. Respectivele declarații de opoziție au fost considerate admisibile în temeiul articolului 7 alineatul (3) din regulamentul menționat.
(4)
În speță, în cadrul declarațiilor de opoziție vizate mai sus, se subliniază că înregistrarea denumirii în cauză ar compromite existența unor denumiri, mărci comerciale sau produse comercializate legal de cel puțin cinci ani la data publicării prevăzute la articolul 6 alineatul (2) și că denumirea propusă spre înregistrare ar fi generică.
(5)
Prin scrisoarea din 2 mai 2013, Comisia a invitat părțile interesate să inițieze consultările care se impun.
(6)
În termenul de trei luni prevăzut, Germania și opozanții au ajuns la un acord, care a fost notificat Comisiei la 16 iulie 2013.
(7)
Din consultările menționate mai sus reiese că principala preocupare a opozanților este legată de statutul termenilor „Tilsit” și „Tilsiter”, acesta din urmă făcând parte din denumirea compusă „Holsteiner Tilsiter”. Or, protecția solicitată de producător vizează doar întreaga denumire compusă menționată mai sus. Conform articolului 13 alineatul (1) ultimul paragraf din Regulamentul (UE) nr. 1151/2012, denumirile „Tilsit” și „Tilsiter” pot fi folosite în continuare pe teritoriul Uniunii, cu condiția respectării principiilor și normelor aplicabile în cadrul ordinii juridice a Uniunii Europene.
(8)
Denumirea „Holsteiner Tilsiter” îndeplinește prin urmare condițiile pentru a fi înscrisă în Registrul denumirilor de origine protejate și al indicațiilor geografice protejate,
ADOPTĂ PREZENTUL REGULAMENT:
Articolul 1
Se înregistrează denumirea care figurează în anexa la prezentul regulament.
Prin derogare de la primul paragraf, denumirile „Tilsit” și „Tilsiter” pot fi folosite în continuare pe teritoriul Uniunii, cu condiția respectării principiilor și normelor aplicabile în cadrul ordinii juridice a acesteia.
Articolul 2
Prezentul regulament intră în vigoare în a douăzecea zi de la data publicării sale în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 decembrie 2013.

Labels: 3
18
17